 Igbo sị na ọ na-abụ nwata chọkarịa ara, e nyeghị ya, o mee ụñàrà ka ọha obodo wee tinye ọnụ.  Nịgbasò nke ahụ, ụmụafọ obodo Ezinatọr dị nokpuru ọchịchị Awka South nọrọ na nso-nso a wee mee ngagharị iwe bànyere otu ịsi ọchịchị obodo ahụ si ebugharị nhọpụta e kwesiri ịchịkọba maka ịhọpụta ndị ndu ọhụụ nobodo ahụ, bụ nke e bugharịgoro ọtụtụ oge.Ngagharị iwe na ịkpọ ganị-ganị ahụ bụ nke ha buru wee gaa nobi gọọmenti dị nAwka, ma bụrụkwa nke ha jigasị ọtụtụ akwụkwọ e dere ihe dị iche iche na ya wee mee, nke gụnyere: Kwụsị nụ ibugharị ụbọchị nhọpụta anyị, Ezinatọr bụ obodo e jiri udo wee mara, Mee nụ ihe otu o sịrị kwesi, Gọvanọ Obianọ bụ ọkaibe Gọọmenti tinyere anyị ọnụ nokwu a na ọtụtụ ihe ndị ọzọ dị otu ahụ.Nokwu ya bànyere ngagharị iwe ahụ, onye duru ndị òtù ahụ wee bịa ya bụ ije, bụ Maazị Williams Ọnwụ kwuru na eze ọdịnala obodo ahụ na nwa amadi ahụ rịturu nọkwa na nso-nso a dịka onyeisi ọchịchị obodo ahụ na-akpa nkàtà ka ha guzobere ha onye ọzọ dịka onyeisi ọchịchị obodo ahụ, bụ onye imirikiti ndị obodo ahụ achọghị maọbụ akwado iji ya bụ ọkwa.Ya bụ nwa amadi, bụ otu nime ndị ichie Igwe kọwara na ọ dịghị mma na noge dịka oge a, na ụfọdụ ndị mmadụ ka na-agbaso usòrò ịmanye maọbụ iwere aka ike guzobe mmadụ nọkwa ọchịchị, karịa ịgbaso usoro ọchịchị onye kwuo uche ya, ma mee ka a mara na ndị ahụ ebugharịala ya bụ nhọpụta ugborò atọ. O kwukwàrà na o nweghị onye kọwaara ha ka nde Naịra iri anọ ahụ gọọmenti nyere ndị obodo ahụ ka ha wee họrọ ma rụọ ihe bụ mkpa ha siri wee gaa, ma kpọkukwazie gọọmenti steeti ahụ, nke Gọvanọ Obianọ nọ nisi ya ka ọ gbatara ha ọsọ ma tinye ọnụ nokwu ahụ, iji hụ na e mere ihe otu o siri kwesi ekwesi, ka udo wee chịa.Na nzaghachi ya, onye enyemaka pụrụ iche nye Gọvanọ Obianọ nihe gbasaara ọchịchị obodo na echichi ọdịnala, bụ Oriakụ Vera Okonkwọ kọwara Obianọ dịka nwoke hụrụ udo na ịdị notu nanya, ma kwekwazie nkwà na ọchịchị ya ga-elebàra mkpesa ahụ anya iji hụ na e wetàrà ya bụ nsogbu nisi njedobe nusoro udo na noge kwesiri.O chetaara ha na gọọmenti Anambra na-agbaso usoro ọchịchị onye kwuo uche ya were eme ihe, ma kwe ha nkwà na a ga-agbasokwa ya bụ ùsòrò wee hazie nhọpụta ahụ neleghị mmadụ ọbụla anya nihu; ọbụnadị dịka ọ dụrụ ndị ahụ ka ha jide iwe ha aka ma gaa nihu ịbụ ndị na-eme ihe nusoro iwu. 